Diari Oficial de la Generalitat Valenciana


Sumari del DOGV 5954, del 13-02-2009 (2009/1249)

Informació pública del pla parcial de millora del sector RA-9 d'Aspe després de la seua aprovació provisional i nova informació pública del programa per al desenvolupament de l'actuació integrada per gestió directa de la unitat d'execució del sector RA-9 d'Aspe, que incorpora projecte d'urbanització.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5954

Data del DOGV
:   13-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/1249


Data del document
:   27-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Aspe
    * pla d'urbanisme

Informació pública del pla parcial de millora del sector RA-9 d'Aspe després de la seua aprovació provisional i nova informació pública del programa per al desenvolupament de l'actuació integrada per gestió directa de la unitat d'execució del sector RA-9 d'Aspe, que incorpora projecte d'urbanització. [2009/1249]  
L'Institut Valencià d'Habitatge, SA (IVVSA), com a empresa pública de la Generalitat, adscrita a la Conselleria de Medi Ambient, Aigua, Urbanisme i Habitatge, de conformitat amb el que establix l'article 89 de la Llei 16/2005, de 30 de desembre, de la Generalitat, Urbanística Valenciana, i basant-se en el conveni de col·laboració subscrit amb l'Ajuntament d'Aspe (Alacant), el 13 de gener de 2005, ha elaborat el Programa per al desenvolupament de l'actuació integrada per gestió directa de la unitat d'execució del sector RA-9 d'Aspe (Alacant), que incorpora projecte d'urbanització.  
El procediment per a la seua aprovació està subjecte a les regles establides en els articles 268 i següents del Decret 67/2006, de 12 de maig, del Consell, pel que s'aprova el Reglament d'Ordenació i Gestió Territorial i Urbanística.  
D'altra banda, la Comissió Territorial d'Urbanisme d'Alacant, va aprovar provisionalment en data 16 de desembre de 2008, el Pla parcial de millora del sector RA-9 d'Aspe (Alacant) amb la vinculació del 100% de l'edificabilitat residencial a vivenda destinada a règims de protecció pública.  
De conformitat amb el que disposa l'article 89 de la LUV, la directora general d'Habitatge i Projectes Urbans de la Conselleria de Medi Ambient, Aigua, Urbanisme i Habitatge, ha acordat per resolució de data 27 de gener de 2009 sotmetre a informació pública per un període de 20 dies, per mitjà de notificació formal i individualitzada al domicili fiscal de qui consten en el cadastre com a titulars de drets afectats i de la seua publicació en el Diari Oficial de la Comunitat Valenciana i en un diari no oficial d'àmplia difusió en la localitat, el Pla parcial de millora del sector RA-9 d'Aspe i el Programa per al desenvolupament de l'actuació integrada per gestió directa de la unitat d'execució del sector RA-9 d'Aspe (Alacant), que incorpora projecte d'urbanització.  
La documentació, degudament diligenciada, es trobarà depositada per a la seua consulta pública en l'Ajuntament d'Aspe (Alacant), Plaça Major, núm. 1, així com en la seu del IVVSA a València, C/ En Bou, núm. 9 i 11, i en les oficines del IVVSA a Alacant, C/ Girona núm. 4.  
Durant l'esmentat termini, podran presentar-se les al·legacions que es consideren oportunes en les oficines de l'IVVSA, així com en qualsevol de les dependències o registres establits en l'article 38,4 de la Llei 30/92 de Règim Jurídic de les Administracions Públiques i del Procediment Administratiu Comú, modificat per la Llei 4/99 de 13 de gener.  
El règim de l'actuació s'executa per mitjà de gestió directa, i en conseqüència, de conformitat amb l'article 272 del Decret 67/2006, de 12 de maig, del Consell, pel que s'aprova el Reglament d'Ordenació i Gestió Territorial i Urbanística, no pertoca ni a la presentació d'alternatives tècniques ni proposicions juridicoeconòmiques.  
Se significa que el present anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener de modificació de la Llei 30/1992, per als interessats que figuren com desconeguts o amb domicili ignorat.  
València, 27 de gener de 2009.- La directora general d'Habitatge i Projectes Urbans: Mª Jesús Rodríguez Ortiz.